text: Danmarks største vindmøllepark skal give el til 425.000 danske hjem
  20 oktober 2017 kl. 12.59
  Fundamenterne lægges til Danmarks største havmøllepark, Horns Rev 3. Parken skal ligge i Nordsøen ud for Esbjerg Havn.
  I midten af oktober startede anlægsarbejdet på Danmarks største havmøllepark, Horns Rev 3.
  Vattenfall opfører lige nu de første af i alt 49 fundamenter i Nordsøen ud for Esbjerg. Når havmølleparken er færdig vil den kunne dække 425.000 danske husstandes årlige elforbrug.
  Det er første gang i fem år, der bliver opført en havmøllepark i Danmark, og parken er den første af i alt tre danske parker til havs, som Vattenfall opfører de kommende år.
  - Horns Rev 3 er ikke kun en milepæl for Vattenfall. Den er også et vigtigt bidrag til Danmarks grønne omstilling og aktiviteten på Esbjerg Havn de kommende år, siger Michael Simmelsgaard, landechef for Vattenfall i Danmark i en pressemeddelelse.
  Horns Rev 3:
  Parken vil bestå af 49 møller, som vil kunne dække cirka 425.000 danske husstandes årlige elforbrug.Møllerne er 187 meter høje med et vingefang på 164 meter.Vattenfall vandt udbuddet på opførelsen af Horns Rev 3 i 2015.Parken har en samlet effekt på 406 MW.Fundamenterne består af en 40-50 meter lang såkaldt monopæl af stål med en diameter på 6,5 meter. De vejer op til 610 tons hver.Møllerne på 8,3 MW er produceret af MHI Vestas og er i dag en af verdens kraftigste vindmøller.
  
  